Na osnovu člana 103. i 135. Zakona o visokom obrazovanju Kantona Sarajevo („Službene novine Kantona Sarajevo“ broj 33/17, 35/20, 40/20 i 39/21), člana 104. Statuta Univerziteta u Sarajevu i Odluke Senata Univerziteta u Sarajevu broj:01-23-46/21 od 22.12.2021 i Odluke Senata Univerziteta u Sarajevu br: 01-1-46/22 od 26.01.2022. godine:

**UNIVERZITET U SARAJEVU**

**MEDICINSKI FAKULTET**

**RASPISUJE**

**KONKURS ZA IZBOR U NAUČNO-NASTAVNA ZVANJA**

**NASTAVNIK ZA NAUČNU OBLAST ILI PREDMET**

1. Oblast: Medicinska biohemija – izbor u zvanje redovni profesor, 1 izvršilac sa punim radnim vremenom
2. Oblast: Patofiziologija - izbor u zvanje redovni profesor, 1 izvršilac sa punim radnim vremenom
3. Oblast: Dermatovenerologija - izbor u zvanje redovni profesor, 1 izvršilac sa dijelom radnog vremena, najviše do 50%
4. Oblast: Fizijatrija i rehabilitacija - izbor u zvanje vanredni profesor, 1 izvršilac sa dijelom radnog vremena, najviše do 50%
5. Oblast: Interna medicina - izbor u zvanje redovni profesor, 1 izvršilac sa dijelom radnog vremena, najviše do 50%
6. Oblast: Psihijatrija i medicinska psihologija - izbor u zvanje docent, 1 izvršilac sa dijelom radnog vremena, najviše do 50%
7. Oblast: Radiologija i nuklearna medicina - izbor u zvanje docent, 1 izvršilac sa dijelom radnog vremena, najviše do 50%
8. Oblast: Porodična/obiteljska medicina - izbor u zvanje docent, 1 izvršilac sa dijelom radnog vremena, najviše do 50%
9. Oblast: Neurologija - izbor u zvanje viši asistent, 1 izvršilac sa dijelom radnog vremena, najviše do 50%
10. Nastavni predmet: Medicinska informatika – izbor u zvanje vanredni profesor, 1 izvršilac sa dijelom radnog vremena, najviše do 50%

Uslovi za izbor u naučnonastavna zvanja su propisani članom 96. Zakona o visokom obrazovanju Kantona Sarajevo i članovima 192 do 200. Statuta Univerziteta u Sarajevu.

1. Viši asistent: stepen drugog ciklusa studija (magisterij), odnosno integrisani ciklus studija, proveden izborni period u zvanju asistenta
2. Docent: naučni stepen doktora u datoj oblasti, najmanje tri naučna rada objavljena u priznatim publikacijama, koje se nalaze u relevantnim naučnim bazama podataka, pokazane nastavničke sposobnosti,
3. Vanredni profesor: proveden najmanje jedan izborni period u zvanju docenta, najmanje pet naučnih radova objavljenih u priznatim publikacijama, koje se nalaze u relevantnim načunim bazama podataka, objavljena knjiga, originalni stručni uspjeh, kao što je projekt, patent ili originalni metod, te uspješno mentorstvo najmanje jednog kandidata za stepen drugog ciklusa studija odnosno integrisanog ciklusa studija
4. Redovni profesor: proveden najmanje jedan izborni period u zvanju vanrednog profesora, najmanje 8 naučnih radova objavljenih u priznatim publikacijama, koje se nalaze u relevantnim naučnim bazama podataka, najmanje dvije objavljene knjige, originalni stručni uspjeh kao što je projekt, patent ili originalni metod, te uspješno mentorstvo najmanje po jednog kandidata za stepen drugog odnosno integrisanog ciklusa studija i trećeg ciklusa studija.

Uz prijavu kandidati su kao dokaz o ispunjavanju gore navedenih uslova obavezni priložiti dokumentaciju propisanu Zakonom o visokom obrazovanju Kantona Sarajevo i Statutom Univerziteta u Sarajevu i to:

1. Popunjen Obrazac prijave na konkurs, (Obrazac prijave na konkurs kandidati mogu preuzeti na Protokolu Fakulteta ili web stranici: www.mf.unsa.ba)
2. Kraću biografiju (CV) u elektronskoj i štampanoj formi,
3. Diplome o stečenim stepenima odgovarajućih zvanja koji su uslovima konkursa predviđeni,
4. Spisak objavljenih naučnih radova (u elektronskoj i štampanoj formi),
5. Spisak objavljenih knjiga, udžbenika i naučnih radova (u elektronskoj i štampanoj formi), kao i same radove i knjige,
6. Za više asistente: Dokaz (potvrda) o provedenom izbornom periodu u zvanju asistenta,
7. Za kandidate koji konkurišu za izbor u zvanje vanrednog ili redovnog profesora: Dokaz o originalnom stručnom uspjehu, kao što je projekt, patent ili originalni metod,
8. Dokaz o uspješnom mentorstvu,
9. Za kandidate koji konkurišu za izbor u zvanje vanrednog profesora: Dokaz (potvrda) o provedenom izbornom periodu u zvanju docenta
10. Za kandidate koji konkurišu za izbor u zvanje redovnog profesora: Dokaz (potvrda) o provedenom izbornom periodu u zvanju vanrednog profesor
11. Ukoliko se nastavno-naučni proces iz naučne oblasti odnosno nastavnog predmeta za koji se provodi postupak izbora u akademsko zvanje realizira i u ustanovi koja prema zakonu i ovom statutu predstavlja nastavnu bazu, kandidat koji aplicira na konkurs za izbor u akademsko zvanje mora imati zasnovan radni odnos sa ustanovom koja predstavlja nastavnu bazu, o čemu kao dokaz uz aplikaciju na konkurs prilaže potvrdu o svom radnopravnom statusu – član 151. Zakona o visokom obrazovanju Kantona Sarajevo i član 194. stav 2. Statuta Univerziteta u Sarajevu.
12. Podatke i dokaze o nagradama i priznanjima u vezi sa odgovarajućom naučnom oblasti, kao i ostale dokaze
13. Spisak dostavljene dokumentacije.

Dokumenti se prilažu u formi ovjerenih kopija, koje se po okončanju konkursa ne vraćaju.

Nepotpune i neblagovremene prijave neće biti razmatrane.

Javni konkurs objavljuje se u dnevnom listu „Oslobođenje“ i na web stranici Univerziteta u Sarajevu i Medicinskog fakulteta Univerziteta u Sarajevu.

**Konkurs ostaje otvoren 30 dana od dana objavljivanja.**

Prijave dostaviti na adresu: Univerzitet u Sarajevu - Medicinski fakultet, ul. Čekaluša 90, sa naznakom ZA KONKURS – Kontakt osoba: Dejan Kunić, dipl.iur., broj telefona:033/665-949 lok:252